ປະທານາທິບໍດີສະຫະລັດ ພົບປະຜູ້ນຳລັດຖະສະພາ ກ່ຽວກັບເລື່ອງໜີ້ສິນ ຂອງປະເທດ (ເບິ່ງວີດີໂອ)
ທ່ານໂອບາມາ ກ່າວວ່າ ຈຳເປັນຕ້ອງໄດ້ ມີການເອົາມາດຕະການ ຢ່າງຮີບດ່ວນ ເພື່ອຕົກລົງກັນໃຫ້ໄດ້ ໃນເລື່ອງໜີ້ສິນ.
ປະທານາທິບໍດີສະຫະລັດທ່ານບາຣັກໂອບາມາຈະພົບປະກັນອີກກັບຜູ້ນຳຂອງລັດຖະສະພາ ສະຫະລັດຢູ່ທີ່ທຳນຽບຂາວໃນວັນອັງຄານມື້ນີ້ ຫຼັງຈາກບໍ່ໄດ້ເກີດຄວາມກ້າວໜ້າໃນການເຈ ລະຈາຫາລືກັນໃນມື້ວັນຈັນວານນີ້ ກ່ຽວກັບຂໍ້ຕົກລົງ ທີ່ຍັງບັນລຸກັນບໍ່ໄດ້ເພື່ອເພີ້ມຂີດຈຳກັດ ຂອງໜີ້ສິນຂອງຊາດນັ້ນ ກ່ອນທີ່ທັງສອງຝ່າຍຈະເຂົ້າຮ່ວມປະຊຸມກັນໃນມື້ວານນີ້ ທ່ານໂອບາມາໄດ້ກ່າວໃນກອງປະ ຊຸມຖະແຫຼງຂ່າວທາງໂທລະພາບວ່າມັນເຖິງເວລາແລ້ວທີ່ຈະຕ້ອງຢຸດເຊົາຫຼິ້ນການເມືອງແລະ ມາເຮັດຂໍ້ຕົກລົງກັນ ທ່ານເວົ້າວ່າ ຍັງມີວຽກງານອີກຫຼາຍຢ່າງ ທີ່ຈະຕ້ອງໄດ້ກະທຳ ກ່ອນ ວັນເສັ້ນຕາຍ ທີ 2 ສິງຫາ ຊຶ່ງສະຫະລັດຈະຜິດສັນຍາໃນການຊຳລະໜີ້ເປັນເທື່ອທຳອິດໃນ ປະວັດສາດຂອງປະເທດ ຖ້າຫາກຕົກລົງກັນບໍ່ໄດ້ ນອກນັ້ນ ທ່ານປະທານາທິບໍດີຍັງໄດ້ປະຕິເສດຕໍ່ທາງເລືອກອີກທາງນຶ່ງທີ່ສະເໜີໂດຍພັກຣີ ພັບບລີກັນນັ້ນໂດຍກ່າວວ່າທ່ານຈະປະຕິເສດບໍ່ຍອມລົງນາມໃນມາດຕະການຊົ່ວຄາວໃດໆ ເພື່ອແກ້ໄຂວິກິດການໜີ້ສິນຂອງປະເທດນັ້ນ ປະທານສະພາຕໍ່າສະຫະລັດ ທ່ານ John Boehner ຊຶ່ງເປັນສະມາຊິກຂອງພັກຣີພັບບລີ ກັນກ່າວໃນມື້ວັນຈັນວານນີ້ວ່າ ບໍ່ມີຮ່າງກົດໝາຍສະບັບໃດ ສາມາດຜ່ານສະພາຕໍ່າໄດ້ນອກ ຈາກວ່າຈະມີການຕັດການໃຊ້ຈ່າຍລົງແລະປະຕິເສດຕໍ່ການຂຶ້ນພາສີ ພວກນິຍົມແນວທາງ ເດີມກ່າວວ່າ ມັນບໍ່ມີຄວາມໝາຍຫຍັງເລີຍ ທີ່ຈະຂຶ້ນພາສີພວກຊາວອະເມຣິກັນ ທີ່ປະເທດ ຊາດຄາດໝາຍໃຫ້ທຳການລົງທຶນຢູ່ໃນເສດຖະກິດແລະສ້າງວຽກເຮັດງານທຳນັ້ນ ລັດຖະມົນຕີກະຊວງການເງິນຂອງສະຫະລັດທ່ານ Timothy Geithner ກ່າວວ່າ ການບໍ່ ສາມາດເພີ່ມຂີດຈຳກັດຂຶ້ນ ຈາກຈໍານວນ 14 ພັນ 300 ຕື້ໂດລາ ສຳລັບກູ້ຢືມເງິນຢ່າງຖືກ ຕ້ອງຕາມກົດໝາຍຂອງລັດຖະບານ ເພື່ອມາຈ່າຍໜີ້ນັ້ນ ຈະສ້າງຄວາມເສຍຫາຍຢ່າງຮ້າຍ ແຮງຕໍ່ເສດຖະກິດຂອງສະຫະລັດ